21.6.2014. Službeni list Europske unije L 182/9 ODLUKA VIJEĆA br. 378/2014/|EU od 12. lipnja 2014. o izmjeni Odluke 2004/162|EZ o porezu ,,octroi de mer" u francuskim prekomorskim departma- nima, u pogledu razdoblja primjene VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 349., uzimajući u obzir prijedlog Europske komisije, nakon prosljeđivanja nacrta zakonodavnog akta nacionalnim parlamentima, uzimajući u obzir mišljenje Europskog parlamenta, u skladu s posebnim zakonodavnim postupkom, budući da: (1) — Odlukom Vijeća 2004/162/EZ (') Francuskoj se odobrava primjena izuzeća od poreza ,octroi de mer" ili njegova smanjenja za proizvode koji su proizvedeni lokalno u francuskim prekomorskim departmanima i nalaze se na popisu u Prilogu toj Odluci. Razlika između oporezivanja proizvoda proizvedenih lokalno i oporezivanja ostalih proizvoda ne smije prelaziti 10, 20 ili 30 postotnih bodova, ovisno o proizvodu. Ta izuzeća ili smanjenja pred- stavljaju posebne mjere s ciljem kompenziranja posebnih ograničenja navedenih u članku 349. Ugovora o funk- cioniranju Europske unije (UFEU) s kojima se suočavaju najudaljenije regije i zbog kojih rastu proizvodni troškovi lokalnih poduzeća, a smanjuje se konkurentnost lokalnih proizvoda u odnosu na iste proizvode uvezene iz matične Francuske, ostalih država članica ili država nečlanica. Tim se izuzećima ili smanjenjima poreza ,octroi de mer" za lokalnu proizvodnju daje podrška stvaranju, održavanju i razvoju lokalne proizvodnje. Na temelju Odluke 2004/162[/EZ francuskim je tijelima do 1. srpnja 2014. odobrena primjena tih izuzeća i smanjenja. (2) _ Francuska smatra da su poteškoće s kojima se suočavaju najudaljenije francuske regije i dalje prisutne te je od Komisije zatražila zadržavanje sustava diferenciranog oporezivanja sličnog postojećem sustavu nakon 1. srpnja 2014., sve do 31. prosinca 2020. (3) — Analiziranje popisa proizvoda za koje je Francuska zatražila primjenu diferenciranog oporezivanja dugotrajan je postupak koji za svaki proizvod zahtijeva provjeru opravdanosti diferenciranog oporezivanja i njezinu proporcio- nalnost kako bi se osiguralo da se diferenciranim oporezivanjem ne ugrozi cjelovitost i usklađenost pravnog poretka Unije, uključujući unutarnje tržište i zajedničke politike. (4) — Ta se analiza još nije završila zbog velikog broja dotičnih proizvoda i količine informacija koje treba prikupiti, osobito u pogledu kvantifikacije dodatnih troškova proizvodnje koji lokalne proizvode stavljaju u slabiji položaj te o ustroju tržišta dotičnih proizvoda. (5) — Ako se prije 1. srpnja 2014. ne donese nikakav prijedlog, mogla bi postojati opasnost nastanka pravne praznine, budući da bi primjena bilo kakvog diferenciranog oporezivanja u najudaljenijim francuskim regijama nakon 1. srpnja 2014. bila onemogućena. (6) — Kako bi se omogućio dovršetak analize proizvoda za koje je Francuska zatražila primjenu diferenciranog oporezi- vanja i Komisiji osiguralo dovoljno vremena za pripremu uravnoteženog prijedloga, uz poštovanje različitih inte- resa, potreban je dodatni rok od šest mjeseci. (7) — Odluku 2004/162/EZ trebalo bi stoga na odgovarajući način izmijeniti, DONIJELO JE OVU ODLUKU: Članak 1. U članku 1. stavku 1. Odluke 2004/162/EZ datum ,,1. srpnja 2014." zamjenjuje se datumom ,31. prosinca 2014." (!) Odluka Vijeća 2004/162/EZ od 10. veljače 2004. o porezu ,octroi de mer" u francuskim prekomorskim departmanima i produljenju Odluke 89/688/EEZ (SL L 52, 21.2.2004., str. 64.).